U FBiH počinje vakcinacija medicinskog osoblja

U Općoj bolnici “Prim.dr. Abdulah Nakaš” Sarajevo jutros od devet sati počinje vakcinacija osoblja Covid odjela ove ustanove. Radi se o 170 doza vakcina , koje je nedavno donirala Srbija, a koje će u Opću bolnicu biti dostavljene putem Zavoda za javno zdravstvo Kantona Sarajevo.

AstraZenecine vakcine dobit će zdravstveni radnici iz Covid odjela, s obzirom da količine u prvoj pošiljci nisu dovoljne za sve zainteresirane uposlenike.

Vakcinaciju će raditi medicinski timovi iz Opće bolnice. Za ovu namjenu je formirano šest timova i planirano je da se imunizacija završi danas.

Iz Ureda predsjednika Srbije je najavljena i dodatna doza za revakcinu, koja će uslijediti za 8 do 12 sedmica.